двустранни отношения, които се уреждат с настоящото споразумение, и са част от обща институционална рамка.
 6. Без да се засягат съответните разпоредби на Договора за Европейския съюз и Договора за функционирането на Европейския съюз, настоящото споразумение и предприетите действия в съответствие с него по никакъв начин не засягат правомощията на държавите членки да предприемат действия за двустранно сътрудничество с Украйна или да сключват, когато е целесъобразно, нови споразумения за сътрудничество с Украйна.
 Член 480
 Приложения и протоколи
 Приложенията и протоколите към настоящото споразумение са неразделна част от него.
 Член 481
 Срок на действие
 1. Настоящото споразумение се сключва за неограничен срок. Страните се ангажират да направят обстоен преглед на постигането на целите, залегнали в настоящото споразумение, в срок от пет години след влизането му в сила и по всяко друго време по взаимно съгласие между тях.
 2. Всяка от страните има право да денонсира настоящото споразумение като уведоми другата страна. Настоящото споразумение се прекратява шест месеца, считано от датата, на която е получена такова уведомление.
 Член 482
 Определяне на страните
 За целите на настоящото споразумение, терминът „страни“ означава Съюзът или неговите държави членки, или Съюзът и неговите държави членки съгласно съответните им правомощия, които произтичат от Договора за функционирането на Европейския съюз, от една страна, и Украйна, от друга страна. Когато е целесъобразно, терминът се отнася за Евратом в съответствие с нейните правомощия по силата на Договора за Евратом.
 Член 483
 Териториално прилагане
 Настоящото споразумение се прилага, от една страна, за териториите, в които се прилагат Договорът за Европейския съюз (ДЕС), Договорът за функционирането на Европейския съюз (ДФЕС) и Договорът за създаване на Европейската общност за атомна енергия, съгласно условията, установени в посочените договори, а от друга страна — за територията на Украйна.
 Член 484
 Депозитар на споразумението
 Депозитар на настоящото споразумение е Генералният секретариат на Съвета на Европейския съюз.
 Член 485
 Автентични текстове
 Настоящото споразумение е съставено на английски, български, гръцки, датски, естонски, испански, италиански, латвийски, литовски, малтийски, немски, нидерландски, полски, португалски, румънски, словашки, словенски, унгарски, фински, френски, хърватски, чешки, шведски и украински език, като текстовете на всички езици са автентични.
 Член 486
 Влизане в сила и временно прилагане
 1. Страните ратифицират или одобряват настоящото споразумение в съответствие със собствените си процедури. Инструментите за ратифициране или одобрение се депозират при Генералния секретариат на Съвета на Европейския съюз.
 2. Настоящото споразумение влиза в сила на първия ден от втория месец след датата, на която е депозиран последният инструмент за ратификация или одобрение.
 3. Без да се засягат разпоредбите на параграф 2, Съюзът и Украйна се договарят да прилагат временно части от настоящото споразумение, както са посочени от Съюза, съгласно установеното в параграф 4 от настоящия член и в съответствие със собствените си вътрешни процедури и приложимо законодателство по целесъобразност.
 4. Временното прилагане поражда действие от първия ден на втория месец след датата, на която депозитарят получи следното:
 —
 t нотификацията от страна на Съюза относно приключването на необходимата за тази цел процедура, в която се посочват частите от споразумението, които да се прилагат временно; и
 —
 t депозирането от страна